На основу члана 119. став 1. тачка 1. Закона о основама система образовања и васпитања („Службени гласник РС“ бр. 88/2017, 27/18- др-закон, 10/19,27/18-др.закон и 6/20), Школски одбор Средње школе „Младост“ у Петровцу на Млави, на седници одржаној дана 29.04.2021.године, донео је

**ПРАВИЛНИК О ПОХВАЉИВАЊУ, НАГРАЂИВАЊУ И ДОДЕЛИ ДИПЛОМА**

**ЗА ИЗУЗЕТАН УСПЕХ УЧЕНИКА СРЕДЊЕ ШКОЛЕ „МЛАДОСТ“**

**О П Ш Т Е О Д Р Е Д Б Е**

**Члан 1**.

Овим Правилником се утврђују:

* васпитни циљеви додељивања награда и других признања;
* врсте похвала, награда и диплома и органи који доносе одлуке;
* Поступак избора „Ученика генерације“
* Поступак избора „Спортиста генерације“
* поступак додељивања похвала, награда и диплома.

**ВАСПИТНИ ЦИЉЕВИ ДОДЕЉИВАЊА НАГРАДА И ДРУГИХ ПРИЗНАЊА**

**Члан 2.**

Похвале, награде и дипломе додељују се ученику или групи ученика, за остварене резултате у настави из појединих предмета, наставне области, односно за општи успех, као и за испољене посебне способности и склоности у стваралачким, слободним и осталим ваннаставним активностима.

**Члан 3**.

Додељивање похвала, награда и диплома, мотивише ученике добитнике да истрају у залагању за постизањем бољег успеха у настави и других вредних резултата, упућује се на свестрано развијање личности ученика и уноси такмичарски дух, тј. мобилише све остале ученике да се ангажују у раду.

**ВРСТЕ ПОХВАЛА, НАГРАДА И ДИПЛОМА И ОРГАНИ КОЈИ ДОНОСЕ ОДЛУКЕ**

**Члан 4.**

Овим Правилником се утврђују следеће похвале:

**Похвале Наставничког већа и то:**

1. „*Похвала“* која се додељује ученицима који испуњавају један од два критеријума:

а)за континуиран рад и успех у настави, тј. одличан успех (5.00) или

б)Уредност у похађању наставе и примерно владање.

2. „*Похвала“* за ученике који су поред одличног успеха и примерног владања освојили једно од прва три места на такмичењима која организује Министарство просвете науке и технолошког развоја РС, почевши од општинског такмичења ка вишим нивоима, односно на смотрама, конкурсима, изложбама и спортским такмичењима:

из одређеног предмета или наставне области, односно

у научнотехничком стваралаштву, културноуметничким, спортским и другим ван-наставним активностима.

3. Похвала „*Ученик генерације“*

4. Похвала „*Спортиста генерације“*

**Члан 5.**

Одељењски старешина на седници Одељењских већа предлаже ученике које треба похвалити.

**Члан 6.**

Одлуку о похваљивању ученика доноси Наставничко веће на предлог Одељенског већа на крају сваког класификационог периода, односно на крају школовања.

Наставничко веће доноси одлуку о похваљеним ученицима, на предлог Одељењског већа.

**Похвале се читају преко Књиге похвала у свим одељењима**.

**Члан 7.**

**Награде чине:**

* књига за постигнут успех у образовно - васпитном раду,
* туристичко путовање, или посета културно-уметничким манифестацијама којом се награђује група ученика и
* остало према материјалним могућностима школе (учила, ИТ опрема и сл.)

Награде се додељују ученицима који су:

1. Остварили одличан успех на крају наставне године;
2. Похађали наставу без изостанака;
3. Добитници „Вукове дипломе“
4. Освојили једно од прва три места на такмичењима.

Награде као најјаче средство подстицања, додељује ученицима Наставничко веће, на крају наставне године, односно за Дан школе.

**Члан 8.**

**Дипломе чине:**

Диплома „Вук Караџић“ додељује се ученику за изузетан успех у учењу и владању.

Диплома за поједини предмет или наставну област додељује се ученику за изузетан успех из општеобразовног предмета или из наставне области, односно стручних предмета и практичне наставе

Дипломе додељује Наставничко веће, на предлог Одељењског већа, на крају школовања.

**ПОСТУПАК ИЗБОРА ЂАКА ГЕНЕРАЦИЈЕ**

**Члан 9**.

Похвала "Ученик генерације" додељује се једном ученику завршног разреда на крају наставне године под следећим условима:

* да је постигао одличан успех од првог до завршног разреда и примерно владање;
* да се у току школовања истиче у ваннаставним активностима;
* да се у току школовања истиче у пружању помоћи другим ученицима, развијању толерантног односа и односа поверења међу ученицима:
* да је у току школовања имао правилан и коректан однос према наставницима, стручним сарадницима и другим запосленима у Школи, као и према својим и родитељима других ученика.

Похвалу из става 1. овог члана, ученику на предлог Комисије за избор ученика генерације додељује Наставничко веће школе.

**Члан 10.**

Елементи који се вреднују приликом избора ученика генерације су:

1. Успех у учењу и владању током школовања у средњој школи;
2. Успех на такмичењима из наставних предмета;
3. Успех на конкурсима, изложбама, смотрама;
4. Успех на спортским такмичењима;
5. Активности и доприноси у раду школских секција;
6. Рад у оквиру оделјењске заједнице и Ученичког парламента.
7. Изјашњавање матуранта о предлозима за избор ученика генерације

**Члан 11.**

Елементи наведени у члану 13. овог Правилника бодују се на следећи начин:

1. **Успех у учењу и владању**:

* по разреду завршеном са просечном оценом 5,00 ..............................................12 бодова
* један разред завршен са просеном оценом 4,50 – 4,99 .........................................8 бодова

**Изостанци ученика**:

* Ученик који конкурише за ученика генерације, уколико има више од 15 неоправданих часова, за све време школовања, за сваки неоправдани преко 15-ог одузеће му се по 0,5 бодова;
* Ученик који нема за 4 године, ни један неоправдан изостанак добија 5 бодова.

2. **Успех на такмичењима из наставних предмета**:

Бодују се такмичења предвиђена **Календаром такмичења ученика средњих школа**. **Бодује се на основу табела датих у овом правилнику за сваки разред**.

**Ранг листа 1 .место 2. место 3. место**

општинско 5 бода 4 бода 3 бод

регионално (окружно) 10 бодова 6 бодова 4 бода

републичко 16 бодова 8 бодова 6 бодова

међународно 20 бодова 12 бодова 8 бодова

3. **За успех на спортским такмичењима кандидат** може добити број бодова утврђен у

табели, која чини саставни део овог Правилника

**Ранг листа 1.место 2. место 3. место**

општинско 4 бода 3 бода 2 бода

регионално екипно 6 бодова 4 бода 2 бода

регионално индивидуално 8 бодова 6 бодова 4 бода

међурегионално 9 бода 7 бодова 5 бода

републичко 10 бодова 8 бодова 6 бодова

међународно 14 бодова 10 бодова 8 бодова

4. **Успех на конкурсима, изложбама, смотрама**

Учешће на конкурсима: литерарни, ликовни, научни и др.:

**Ранг листа 1 .место 2. место 3. место**

општинско 3 бода 2 бода 1 бод

регионално (окружно) 6 бодова 4 бода 2 бода

републичко 10 бодова 6 бодова 4 бода

међународно 12 бодова 8 бодова 6 бодова

5. **Активности и доприноси у раду школских секција и на школским манифестацијама бодују се**

* Учешће на школским манифестацијама, презентација школе на основу поседовања неког талента, добија се 5 бодова;
* За сваку годину рада у секцијама у школи, предвиђеним Годишњим планом рада школе, на основу вођене евиденције и позитивне оцене руководиоца секције, ученик по секцији у сваком разреду добија 2 бода, при чему се може доделити кандидату по овом основу максималнно 20 бодова.

6. **Рад у оквиру одељењске заједнице и Ученичког парламента**:

* за сваку годину рада у председништву одељенске заједнице..............................1 бод
* за свако учешће на семинарима и радионицама....................................................1 бод
* за сваку годину рада у председништву Ученичког парламента..............................2 бод
* за сваку годину чланства у Ученичком парламенту.................................................1 бода
* за свако учешће у раду Тимова Школе.......................................................................1 бод

По овом основу кандидат може добити највише 8 бодова.

7.**Мишљење матураната – вршњака**...................................................................................... 3 бода

**Члан 12.**

Наставничко веће расписује оглас истакнут на огласној табли ученика и зборници у периоду од 15. априла до 7. маја текуће године.

Писани предлог кандидата и прикупљену документацију за избор ученика генерације подноси Комисији одељенски старешина уз мишљење одељенског већа, најкасније до 31.5.текуће године.

Писани предлог могу поднети и предметни наставници , Стручне службе Школе и Ученички парламент.

Све пријаве на расписани оглас искључиво се предају комисији.

**Члан 13.**

Комисију за избор ученика генерације завршних разреда, именује директор Школе.

Комисија из става 1 овог члана има 5 чланова а чине је: педагог, психолог, три наставника један из гимназије један наставник из трговинско-економског подручја рада и 1 наставник из правне групе предмета, представник ученичког парламента који не похађа завршни разред .

Члан Комисије из става 1. овог члана не може бити одељенски старешина завршног разреда и члан Ученичког парламента који је кандидат за избор ученика генерације завршног разреда.

**Члан 14.**

Комисија за избор ученика генерације ради у пуном саставу и о свом раду сачињава записник.

**Члан 15.**

Комисија за избор ученика генерације узима у обзир поднете предлоге, врши бодовање кандидата према критеријумима из члана 14. овог Правилника, сачињава ранг листу предложених кандидата, најкасније до 5.јуна текуће школске године.

Уколико више кандидата има исти број бодова предност има кандидат који има мањи број неоправданих изостанака. Ако је након тога број бодова исти, предност има кандидат који је добио више гласова од стране Ученичког парламента.

Комисија у писаној форми доставља Наставничком већу, предлог кандидата за ученика генерације.

**Члан 16.**

Наставничко веће јавним изјашњавањем, већином гласова присутних чланова већа доноси Одлуку о усвајању предлога Комисије за избор ученика генерације.

Уколико Наставничко веће не усвоји предлог Комисије, одређује нове чланове Комисије из реда Наставничког већа и Ученичког парламента, који ће извршити поновни поступак бодовања свих кандидата са утврђене листе.

**Члан 17.**

Кандидат незадовољан одлуком о избору донетом од стране Већа може поднети приговор Школском одбору у року од 3 дана од дана достављања одлуке.

Школски одбор о приговору кандидта на одлуку Већа одлучује најкасније до 20. јуна текуће школске године.

**Члан 18.**

Ученик генерације се проглашава јавно на свечаности поводом завршетка школске године.

На ученичкој и огласној тавбли и веб страници школе истиче се одговарајућа фотографија ученика генерације са пригодним текстом.

Ученику се додељује ПОХВАЛА Ученика генерације.

У складу са материјалним могућностима Министарства, Општине, јединица локалне самоправе, школе и других заинтересованих субјеката, ученику генерације се може доделити и новчана награда, као и одговарајући поклони.

**СПОРТИСТА ГЕНЕРАЦИЈЕ**

**Члан 19.**

Похвала "Спортиста генерације" додељује се једном ученику завршног разреда који је у току школовања постигао изузетне резултате у спортским активностима и постигао минимум врлодобар општи успех и примерно владање.

Рангирање пријављених кандидата врши се по бод листи **за успех на спортским такмичењима наведеним у члану 11.став 1 тачка 3. овог правилника.**

**Рангирање пријављених ученика врши стручно веће за физичко васпитање.**

Одлуку о Похвали спортисте/спортискиње генерације, а на предлог Стручног већа за физичко васпитање, додељује Наставничко веће школе, већином гласова јавним изјашњавањем.

**Члан 20.**

Диплома ''Вук Караџић'' додељује се ученику, ако је почев од првог разреда до краја школовања постигао одличан успех из свих предмета, матурског, односно завршног испита и из владања.

**Члан 21**.

Диплома за изузетан успех из појединог предмета или наставне области, која обухвата стручне предмете и практичну наставу ако је изучавана најмање две школске године, додељује се ученику који:

1. постигне одличан успех из одређеног предмета или наставне области, односно стручних предмета и практичне наставе на крају сваке школске године;
2. освоји прво место на такмичењу из одређеног предмета или наставне области, или ако:

1) испољи посебну способност и склоност за одређени наставни предмет или наставну област, стручне предмете и практичну наставу и постигне потпуније и шире познавање његовог садржаја него што је предвиђено наставним планом и програмом, ако се за њих не организује републичко такмичење;

2) постигне најмање врлодобар општи успех у свим разредима;

3) постигне примеран успех из владања у свим разредима.

**Члан 22**.

Диплома за изузетан успех из појединих општеобразовних предмета додељује се за следеће предмете:

1. Српски језик;
2. Матерњи језик, за ученике припаднике националне мањине;
3. Страни језик и књижевност;
4. Историја;
5. Географија;
6. Биологија;
7. Математика;
8. Физика;
9. Хемија;
10. Музичка уметност;
11. Ликовна уметност;
12. Физичко васпитање

**Члан 23**.

Диплома за изузетан успех у стручним предметима и практичној настави, може се доделити у следећим подручјима рада:

* економија, право и администрација,
* трговина, угоститељство и туризам.

**Члан 24.**

Поступак за доделу дипломе ''Вук Караџић'' и диплома из појединих предмета или наставних области, покреће Одељењско веће, а одлуку доноси Наставничко веће школе.

Похвалу "Ученик генерације" и "Спортиста генерације" израђују се на посебном обрасцу који потписује директор школе, који су саставни део овог Правилника и јавно се саопштавају пред ученицима и органима Школе, а за дипломе постоје прописани обрасци.

**Члан 25.**

Правилник се објављује на огласној табли Школе одмах по доношењу, истог дана.

Овај Правилник ступа на снагу осмог дана од дана објављивања на огласној табли и престаје да важи Правилник о похваљивању, награђивању и додели диплома за изузетан успех ученика СШ “Младост“ број 165 од 23.01.2018.године



